רויאל ראמבל (2022)

{| class="wikitable" align="left"
|-
! colspan="3" align="center" | רויאל ראמבל (2022)
|-
! colspan="3" align="center" <small>הפוסטר הרשמי של האירוע בכיכובם של מגוון מתאבקים</small>
|-
! colspan="3" align="center" | מידע
|-
| ארגון || colspan="2" | WWE
|-
| מותג (ים) || colspan="2" | Rawסמאקדאון
|-
| תאריך || colspan="2" | 29 בינואר 2022
|-
| עיר || colspan="2" | סנט לואיס, מיזורי
|-
| אולם || colspan="2" | אצטדיון דה דום במרכז הכנסיםאמריק'ס סנטר
|-
| מספר צופים || colspan="2" | 44,390
|-
| שיר (י) הנושא || colspan="2" | "Ballin" בביצוע Logic
|-
| ספונסר (ים) || colspan="2" | Cricket 5G Doordash
|-
! colspan="3" | סדרת אירועי שלם וצפה של ה-WWE
|-
|align="center"|Day 1
|align="center"|רויאל ראמבל(2022)
|align="center"|תא ההדחות
|-
! colspan="3" align="center" | סדרת אירועי רויאל ראמבל
|-
|align="center"|2021
|align="center"|רויאל ראמבל(2022)
|align="center"|2023
|}
רויאל ראמבל (2022) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-29 בינואר 2022 באצטדיון דה דום במרכז הכנסים אמריק'ס סנטר שבסנט לואיס, מיזורי. האירוע היה האירוע ה-35 בסדרת אירועי רויאל ראמבל.

שישה קרבות התנהלו באירוע. בקרב המרכזי, ברוק לסנר ניצח בקרב הרויאל ראמבל של הגברים, זאת לאחר שהפסיד את אליפות ה-WWE לבובי לאשלי מוקדם יותר באותו הערב, לכן הוא הפך לאלוף העולם לשעבר הראשון שזוכה בקרב הרויאל ראמבל באותו הערב שבו הפסיד את התואר. בנוסף, זכייה זו הפכה אותו למתאבק התשיעי שזוכה בקרב זה בפעם השנייה, כשהפעם הראשונה הייתה בשנת 2003. לסנר קבע שיא נוסף שהתבטא בטווח הארוך היותר בין שתי זכיות בקרב הרויאל ראמבל (19 שנים) כמו גם השהייה הקצרה בקרב לפני זכייה (כ-2 וחצי דקות). בקרב הרויאל ראמבל של הנשים רונדה ראוזי זכתה, זאת לאחר שהופיעה לראשונה מאז רסלמניה 35 באפריל 2019. בקרב הפותח, סת' "פריקין" רולינס ניצח את האלוף האוניברסלי רומן ריינס בפסילה; לעומת זאת, ריינס שמר על התואר, מכיוון שחגורת אליפות לא יכולה להחליף ידיים כתוצאה מפסילה. רגעים בולטים באירוע היו ההשתתפויות של שחקן ופעלולן התוכנית ג'קאס, ג'וני נוקסוויל וזמר הרגאטון, באד באני בקרב הרויאל ראמבל של הגברים והשתתפותה של אלופת הנוקאאוטס של אימפקט, מיקי ג'יימס בקרב הרויאל ראמבל של הנשים.

==הפקה==
===רקע===

הרויאל ראמבל הוא אירוע שלם וצפה שנתי, המופק על ידי ה-WWE במתכונת של חודש ינואר מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, סאמרסלאם וסדרת ההישרדות; אירועים המכונים "ארבעת הגדולים". שם האירוע נקרא על שם קרב הרויאל ראמבל המסורתי, שהוא מעין קרב באטל רויאל משופר, שבו המשתתפים בקרב נכנסים אליו בזמנים שונים בניגוד לקרב באטל רויאל רגיל, שבו כל המשתתפים נמצאים בזירה מהתחלה. בדרך כלל, גם קרב הרויאל ראמבל של הגברים וגם של הנשים כוללים 30 משתתפים. כמיטב המסורת, המנצח/ת בקרב הרויאל ראמבל של הגברים והנשים קיבל/קיבלה הזדמנות להתחרות על תואר אליפות לבחירתם/ן באירוע רסלמניה 38. למנצח ברויאל ראמבל של הגברים תהיה האפשרות לבחור בין האליפות האוניברסלית של Raw לבין אליפות ה-WWE של סמאקדאון. למנצחת ברויאל ראמבל של הנשים הייתה האפשרות לבחור בין אליפות הנשים של Raw לבין אליפות הנשים של סמאקדאון.

===עלילות===

האירוע כלל קרבות שנבעו מעלילות מתוסרטות גם מ-Raw וגם מסמאקדאון.

באירוע Day 1, ברוק לסנר ניצח את בובי לאשלי, סת' "פריקין" רולינס, קווין אואנס והאלוף שהגן על תוארו, ביג אי בקרב מחומש וכתוצאה מכך זכה באליפות ה-WWE של המותג Raw; לסנר היה אמור להתמודד מול רומן ריינס על האליפות האוניברסלית של המותג סמאקדאון, אך שעות בודדות לפני קיום האירוע, ריינס נמצא חיובי לנגיף הקורונה ולכן הוחלט להוסיף את לסנר לקרב על אליפות ה-WWE. בפרק העוקב של התוכנית Raw, לסנר איחד כוחות מחדש עם פול היימן, שהודיע שהטוען לכתר הראשון עבור התואר יקבע על ידי קיום קרב מרובע בין ביג אי, לאשלי, אואנס ורולינס. לאשלי ניצח בקרב זה וכתוצאה מכך קיבל את הקרב המיוחל מול לסנר על אליפות ה-WWE באירוע הרויאל ראמבל.

באירוע Day 1, חברת היכל התהילה של ה-WWE, בת' פיניקס, הופיעה ונחלצה לעזרת בעלה בחיים האישיים וחבר היכל התהילה, אדג', כשהאחרון הותקף על ידי מאריס בזמן שהוא היה בקרב עם בעלה בחיים האישיים, המיז; בסופו של דבר, אדג' ניצח בקרב זה. בפרק העוקב של התוכנית Raw, המיז ומאריס זעמו על אדג' ופיניקס. האחרונים הגיבו בקריאת תיגר על המיז ומאריס לקרב זוגות מעורב באירוע הרויאל ראמבל. המיז נענה לאתגר זה בחיוב, חרף חוסר שביעות רצונה של אשתו, מאריס.

באירוע Day 1, בקי לינץ' הגנה בהצלחה על אליפות הנשים של Raw נגד ליב מורגן. בפרק העוקב של התוכנית Raw, מורגן התעמתה עם לינץ', כשהיא רצתה קרב חוזר. לפתע, ביאנקה בלאייר יצאה והפריעה להן בטענה שגם ברצונה קרב על התואר של לינץ' בשל סכסוך לא מיושב עם לינץ' שהחל עוד באירוע סאמרסלאם, שהתקיים בחודש אוגוסט; תיגרה פרצה ביניהן. מאוחר יותר מאחורי הקלעים, דודרופ התעמתה עם בכירי הנהלת ה-WWE, אדם פירס וסוניה דוויל, כשהיא דרשה קרב על התואר בשבילה בטענה שנמאס לה לצפות בבלאייר ובמורגן מקבלות הזדמנויות חוזרות ונשנות על אליפות הנשים. על מנת לפתור את הסוגיה, פירס ודוויל קבעו קרב משולש בין בלאייר, דודרופ ומורגן לשבוע הבא בתוכנית, כשהמנצחת בקרב זה תקבל קרב מול לינץ' על אליפות הנשים של Raw באירוע הרויאל ראמבל. בקרב זה דודרופ ניצחה לאחר שלינץ' תקפה את בלאייר.

באירוע Day 1, השחקן והפעלולן התוכנית ג'קאס, ג'וני נוקסוויל, הודיע שהוא ישתתף בקרב הרויאל ראמבל של הגברים. בפרק העוקב של התוכנית סמאקדאון, סמי זיין פגש את נוקסוויל מאחורי הקלעים וטען שנוקסוויל לא הרוויח את מקומו בקרב זה. לאחר שזיין הפסיד בקרב שלו באותו הערב, נוקסוויל רץ לזירה והשליך את זיין מעל החבל העליון. לאחר מכן, הכרוז, מייק רום הודיע שנוקסוויל העפיל באופן רשמי לקרב הרויאל ראמבל למורת רוחו של זיין.

ב-7 בינואר בפרק של התוכנית סמאקדאון, בזמן שלא נמצא לאלוף האוניברסלי, רומן ריינס, טוען לכתר לתוארו באירוע הרויאל ראמבל, בכיר הנהלת ה-WWE, אדם פירס הודיע לריינס שהוא בחר בשבילו את הטוען לכתר. ריינס התעלם מאמירתו של פירס בטענה שהוא ניצח את כל המתאבקים ברוסטר של סמאקדאון. מאוחר יותר באותו הערב, נציג המותג Raw, סת' "פריקין" רולינס התעמת עם ריינס בחדר ההלבשה, כשצחק בצחוק מתגלגל בפני ריינס, מעשה שככל הנראה אישר את בחירתו של פירס. ב-10 בינואר בפרק של התוכנית Raw, רולינס אישר שהוא יאתגר את ריינס על האליפות האוניברסלית של האחרון באירוע רויאל ראמבל בקרב בין מותגים. ב-21 בינואר בפרק של התוכנית סמאקדאון, רולינס ואואנס ניצחו את האוסוס (ג'יי אוסו וג'ימי אוסו) כתוצאה מפסילה הודות להתערבות של ריינס, פסילה שגרמה לכך שהאוסוס יורחקו מהזירה במהלך הקרב על האליפות האוניברסלית לפי התניה שנקבעה מראש; אם רולינס ואואנס היו מפסידים בקרב הזוגות, רולינס היה מוכרח לוותר על הקרב על התואר.

ב-7 בינואר בפרק של התוכנית סמאקדאון, אלופת הנשים של סמאקדאון, שארלוט פלייר חשפה את 18 המתאבקות אשר תשתתפנה בקרב הרויאל ראמבל של הנשים, כולל חברות היכל התהילה של ה-WWE ומתאבקות עבר, כשהבולטת בהן הייתה ההשתפות של מיקי ג'יימס, אלופת הנוקאאוטס של אימפקט בשל השותפות של ה-WWE עם ארגון ההיאבקות Impact Wrestling; זאת הייתה הפעם הראשונה שארגון ה-WWE מכיר בקיום של אחד מאלופי הארגון אימפקט במהלך שידורי התוכנית שלו. בנוסף, פלייר הצהירה שגם היא תשתתף בקרב בטענה שהיא תהפוך לאלופת הנשים המכהנת הראשונה אשר תזכה בקרב הרויאל ראמבל. בעוד שלמנצחת בקרב הרויאל ראמבל הוענקה ההזדמנות להתמודד על אליפות נשים לבחירתה ברסלמניה, פלייר טענה שהיא תבחר את הטוענת לכתר שלה ברסלמניה 38 אם תנצח.

==אירוע==

{| class=wikitable style="font-size:90%; margin: 0.5em 0 0.5em 1em; float: left; clear: left;"
|-
|+ אישיויות אחרות על המסך
! תפקיד: !! שם:
|-
|rowspan="5"|צוות השידור באנגלית
|מייקל קול <small>(סמאקדאון/קרב הרויאל ראמבל של הגברים)</small>
|-
|פאט מקאפי <small>(סמאקדאון/קרב הרויאל ראמבל של הגברים)</small>
|-
|ג'ימי סמית' <small>(Raw/קרב הרויאל ראמבל של הנשים)</small>
|-
|קורי גרייבס <small>(Raw/קרב הרויאל ראמבל של הנשים)</small>
|-
|ביירון סקסטון <small>(Raw/קרב הרויאל ראמבל של הנשים)</small>
|-
|rowspan="2"|צוות השידור בספרדית
|קרלוס קבררה
|-
|מרסלו רודריגז
|-
|rowspan="2"|כרוזים
|מייק רום <small>(Raw/קרב הרויאל ראמבל של הנשים)</small>
|-
|סמנת'ה אירוין <small>(סמאקדאון/קרב הרויאל ראמבל של הגברים)</small>
|-
|rowspan="10"|שופטים
|דנילו אנפיביו
|-
|שון בנט
|-
|ג'סיקה קאר
|-
|דן אנגלר
|-
|דפני לאשון
|-
|אדי אורנגו
|-
|צ'אד פטון
|-
|צ'ארלס רובינסון
|-
|ריאן טראן
|-
|רוד זאפאטה
|-
|rowspan="6"|פאנל לפני האירוע
|קיילה ברקסטון
|-
|קווין פטריק
|-
|פיטר רוזנברג
|-
|בוקר טי
|-
|ג'רי לולר
|-
|סוניה דוויל
|}

===קרבות מקדימים===

האירוע עצמו נפתח בקרב שבו רומן ריינס הגן על האליפות האוניברסלית מול סת' "פריקין" רולינס בהתניה שלפיה האוסוס (ג'יי אוסו וג'ימי אוסו) הורחקו מהזירה. ריינס הוצג לקרב ראשון, כאשר רולינס הוצג אחריו והוא בחר להיכנס לצלילי נעימת המוזיקה שהייתה מאופיינת לקבוצת השילד בנוסף להגעתו מהקהל במדים המזוהים עם הקבוצה, כל זאת על מנת לשחק בראשו של ריינס. רולינס ביצע על ריינס את מהלך הפאוורבומב על שולחן השדרנים ואז הכניס אותו לזירה וביצע את מהלך הסטומפ, מהלכים שלא הספיקו לו על מנת לזכות בתואר. רולינס ביצע על האלוף את מהלך הפדיגרי, שאף הוא לא הספיק כדי להשיג את הניצחון בקרב. ברגעי הסיום של הקרב, ריינס ביצע על הטוען לכתר את חניקת הגיליוטינה, כאשר רולינס הצליח להגיע על חבל הזירה התחתון במטרה להפסיק את מהלך ההכנעה; לעומת זאת, ריינס סירב לשחרר את האחיזה ונפסל. רולינס ניצח בקרב, אך ריינס שמר על התואר, מכיוון שחגורת אליפות לא יכולה להחליף ידיים כתוצאה מפסילה. לאחר הקרב, ריינס תקף את רולינס בצורה אכזרית בעזרת כיסא.

אז, קרב הרויאל ראמבל של הנשים אשר קבע את הטוענת לכתר לאחת מאליפויות הנשים ברסלמניה 38. סשה בנקס ומלינה, שהופיעה לראשונה בארגון מאז שנת 2010, פתחו את הקרב כשתי המשתתפות הראשונות. בנקס הדיחה את מלינה לאחר 53 שניות בלבד וחיכתה לכניסה מספר 3 שנחשפה כטמינה. בנקס הדיחה בנוסף את קלי קלי (כניסה מספר 4), אך הודחה לבסוף על ידי המלכה זלינה (כניסה מספר 7). במקום להיכנס אל הקרב, סוניה דוויל (כניסה מספר 11) התיישבה בשולחן השדרנים. קמרון, בהופעתה הראשונה בארגון מאז שנת 2016 נכנסה כמספר ה-13. דוויל נכנסה באופן רשמי לקרב לאחר כניסתה של האחרונה והדיחה את קמרון לאחר כ-50 שניות בשל הקשר שלה לנעמי, עימה דוויל מנהלת פיוד בתוכנית סמאקדאון. נעמי נכנסה כמספר הבא (14) והדיחה את דוויל, אך האחרונה חיכתה להזדמנות שלה והייתה אחראית להדחה של נעמי מבחוץ. אייבורי נכנסה כמספר ה-18 בדמות הגימיק שלה מימי קבוצת Right to Censor והחלה להטיף מוסר למתאבקות הארגון. זמן השהייה שלה לא הוארך ביותר מחצי דקה, כאשר ריאה ריפלי (כניסה מספר 16) הייתה אחראית להדחתה. אלופת הנוקאאוטס של אימפקט מיקי ג'יימס נכנסה כמספר ה-20, אך הודחה על ידי ליטה (כניסה מספר 26), לא לפני שהדיחה את מתאבקת העבר ואשתו של אנדרטייקר במציאות, מישל מק'קול (כניסה מספר 10). אלישה פוקס ושרה לוגאן רשמו חזרות מפתיעות במהלך הקרב, כשנכנסו במספרים 21 ו-25 בהתאמה, לעומת זאת, הן הודחו על ידי חברות היכל התהילה של ה-WWE, התאומות בלה (ברי בלה וניקי בלה). סאמר רה, שהופיעה בפרק האחרון של התוכנית סמאקדאון לפני קיום האירוע, הציתה מחדש את הפיוד שלה עם נטליה, כשהופיעה לראשונה בזירה מזה 6 שנים ונכנסה לקרב כמספר ה-23, אך לבסוף מצאה את עצמה מודחת על ידי אותה נטליה לאחר כדקה אחת בלבד בזירה. מייטי מולי נכנסה כמספר ה-27 ועוד לפני שרגלה דרכה בזירה, היא הותקפה על ידי ניקי A.S.H. (כניסה מספר 22) והודחה על ידי האחרונה כעבור עשרים שניות בלבד. רונדה ראוזי ערכה הופעה מפתיעה כאשר נכנסה לקרב כמספר ה-28, לראשונה מאז רסלמניה 35 באפריל 2019. אלופת הנשים של סמאקדאון, שארלוט פלייר (כניסה מספר 17) הדיחה את ליטה. ארבע האחרונות היו פלייר, ראוזי, ביאנקה בלאייר (כניסה מספר 8) ושיינה בייזלר (כניסה מספר 30). פלייר הדיחה את בלאייר ובייזלר. כשפלייר ניסתה להדיח את ראוזי, האחרונה תפסה את פלייר, הדיחה אותה מעל החבל העליון וניצחה בקרב, מה שהקנה לה את הזכות להתחרות על אליפות נשים לבחירתה ברסלמניה 38.

בקרב שבא לאחר מכן, בקי לינץ' הגנה על אליפות הנשים של Raw נגד דודרופ. בסיום, לינץ' ביצעה על דודרופ את מהלך המנהנדל סלאם מהחבל העליון על מנת להגן על התואר בהצלחה.

בקרב הרביעי, ברוק לסנר (שלווה לקרב על ידי פול היימן) הגן על אליפות ה-WWE נגד בובי לאשלי (שלווה לקרב על ידי MVP). בתחילת הקרב, לסנר ולאשלי ביצעו זה על זה את מהלכי הג'רמן סופלקס. לאשלי נטל את השליטה בקרב, כשביצע על לסנר שני מהלכי ספיר, שגרמו לו לצאת מהיזרה. כשלאשלי ניסה לבצע על לסנר את מהלך הספיר פעם נוספת, הפעם על מעקה הבטיחות, כמו שעשה באירוע Day 1, לסנר הצליח להתחמק וכתוצאה מכך לאשלי הושלך בעוצמה למעקה הבטיחות. בחזרה בזירה, לסנר המשיך וביצע על לאשלי סדרה של מהלכי ג'רמן סופלקס. בזמן שלאשלי ניסה לבצע על לסנר את מהלך ההכנעה שלו, ה-Hurt Lock, לסנר ניסה לשחרר את האחיזה על יד כך שמשך את לאשלי לפינת הזירה. מנגד, השופט שנקלע לסיטואציה זו, מצא את עצמו בצד הנפגע כאשר הוא ספג מהלומה בעקבות ניסיון ההשתחררות. לסנר ביצע על לאשלי את מהלך הסיום שלו, ה-F5 אשר פגע בשופט פעם נוספת והפעם גרם לו לחוסר יכולת להמשיך בשיפוט הקרב, כשיצא מן הזירה. בסיום, רומן ריינס נכנס אל הזירה במפתיע וביצע על לסנר את מהלך הספיר. ריינס סימן להיימן להעביר אליו את אליפות ה-WWE, שאותה לבסוף העביר; מהלך שסימן בגידה מתוכננת בקפידה בלסנר. ריינס הכה את לסנר בראשו עם חגורת אליפות זו ולאחר מכן יצא מן הזירה ביחד עם היימן. לאשלי ניצל מצב זה לטובתו, הצמיד את לסנר לניצחון וזכה באליפות ה-WWE בפעם השנייה בקריירה.

בקרב הלפני אחרון, המיז ומאריס התמודדו מול אדג' ובת' פיניקס בקרב זוגות מעורב. במהלך הקרב, בזמן שדעתה של השופטת הופנתה למיז, מאריס תקפה את פיניקס מאחור בעזרת הארנק שלה, מהלומה שלא הספיקה להצמדה לשלוש שניות ולאחר מכן ביצעה על אדג' את מהלך ההוריקרנה מהחבל העליון. אז, המיז ביצע על אדג' את מהלך הסיום שלו, הסקול קראשינג פינאלי, שאף הוא לא הספיק לזוג על מנת להשיג את הניצחון בקרב. בסיום, אדג' ופיניקס ביצעו על המיז בו זמנית את מהלך הספיר ולאחר מכן את מהלך הגלאם סלאם על המיז ומאריס כדי לנצח בקרב.

===הקרב המרכזי===

הקרב המרכזי היה קרב הרויאל ראמבל של הגברים אשר קבע את הטוען לכתר לאחת מאליפויות העולם ברסלמניה 38. AJ סטיילס והאלוף הבין יבשתי שינסקה נקאמורה פתחו את הקרב כמספר הראשון והשני, בהתאמה. ג'וני נוקסוויל נכנס לקרב כמספר 9 ושם לעצמו למטרה להדיח את סמי זיין, שנכנס כניסה אחת לפניו. לאחר שנוקסוויל חטף סדרת מהלומות ממגוון מתאבקים, הוא הודח על ידי זיין, כשהאחרון הודח בעצמו על ידי סטיילס. אומוס נכנס כמספר 11 והדיח מספר מתאבקים, כשביניהם אנג'לו דוקינס, מונטז פורד ואלוף ארצות הברית, דמיאן פריסט. המתאבקים שהיו נוכחים בזירה שילבו כוחות על מנת להדיח את אומוס, כשלבסוף סטיילס נתן את המכה האחרונה שעזרה להדחתו. האפי קורבין (כניסה מספר 15) ומאדקאפ מוס (כניסה מספר 19) שילבו כוחות על מנת להדיח את ריקושט (12), דומיניק מיסטריו (14), AJ סטיילס וריק בוגז (18). דרו מקינטייר ערך הופעת חזרה מפציעה מפתיעה כאשר נכנסה כמספר ה-21 והיה אחראי להדחתם של קורבין ומוס כנקמה על כך שפצעו אותו שבועות קודם לכן. קופי קינגסטון נכנס כמספר ה-24, אך הודח כעבור 20 שניות בלבד לאחר שכשל בביצוע פעלול, שבסופו שתי רגליו נגעו ברצפה. בהופעה הראשונה שלו מאז רסלמניה 37 בשנה הקודמת, באד באני נכנס ככניסה מספר 27 והדיח את שיימוס (כניסה מספר 18) ואת דולף זיגלר (כניסה מספר 16). שיין מקמהן, שהופיע גם הוא לראשונה מאז רסלמניה 37, נכנס כמספר 28 והדיח את קווין אואנס (כניסה מספר 22). ברוק לסנר נכנס ככניסה האחרונה (כניסה מספר 30) והיה אחראי להדחתם של רנדי אורטון (כניסה מספר 29) ובאד באני, כאשר ארבעת הנותרים בזירה היו הוא, מקינטייר, מקמהן ורידל (כניסה מספר 20). לסנר הדיח את רידל ומקמהן לפני שהוא נקלע לקרב מבטים עם מקינטייר, אותו מתאבק שהדיח את לסנר בקרב הרויאל ראמבל של שנת 2020. מקינטייר כשל בביצוע מהלך הסיום שלו, ה-Claymore Kick, דבר שעזר ללסנר להשליך אותו מעל לחבל העליון תוך כדי שביצע עליו את מהלך הסיום שלו, ה-F5. הדחה זו הקנתה לו את הזכות להתחרות על אליפות עולם לבחירתו ברסלמניה 38. בכך, לסנר הפך למתאבק הרביעי לזכות בקרב הרויאל ראמבל מכניסה מספר 30 (לאחר אנדרטייקר ב-2007, ג'ון סינה ב-2008 וטריפל H ב-2016). בנוסף, הוא הפך למתאבק התשיעי שזוכה בקרב זה בפעם השנייה, כשהפעם הראשונה הייתה בשנת 2003. לסנר הפך גם לאלוף העולם לשעבר הראשון שזוכה בקרב הרויאל ראמבל באותו הערב שבו הפסיד את התואר. בין מנצחי הקרב בעלי שתי זכיות ומעלה, לסנר קבע שיא נוסף שהתבטא בטווח הארוך היותר בין שתי זכיות בקרב הרויאל ראמבל עם 19 שנים. הוא קבע שיא נוסף של השהייה הקצרה בקרב לפני זכייה עם 2 וחצי דקות, כשמחק את השיא הקודם של אדג' ב-2010 עם 5 דקות ו-7 שניות.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || סת' "פריקין" רולינס ניצח את רומן ריינס (א) בפסילה || קרב יחידים על האליפות האוניברסלית<small>האוסוס (ג'יי אוסו וג'ימי אוסו) הורחקו מהזירה.</small> || 14:25
|-
| 2 || רונדה ראוזי ניצחה בקרב הרויאל ראמבל של הנשים לאחר שהדיחה אחרונה את שארלוט פלייר || קרב רויאל ראמבל של 30 משתתפות אשר קבע את הטוענת לכתר לאחת מאליפויות הנשים ברסלמניה 38 || 59:40
|-
| 3 || בקי לינץ' (א) ניצחה את דודרופ || קרב יחידים על אליפות הנשים של Raw || 13:00
|-
| 4 || בובי לאשלי (עם MVP) ניצח את ברוק לסנר (א) (עם פול היימן) || קרב יחידים על אליפות ה-WWE || 10:15
|-
| 5 || אדג' ובת' פיניקס ניצחו את המיז ומאריס || קרב זוגות || 12:30
|-
| 6 || ברוק לסנר ניצח בקרב הרויאל ראמבל של הגברים לאחר שהדיח אחרון את דרו מקינטייר || קרב רויאל ראמבל של 30 משתתפים אשר קבע את הטוען לכתר לאחת מאליפויות העולם ברסלמניה 38 || 51:10
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

===סדר הכניסות וההדחות בקרב הרויאל ראמבל של הנשים===

{|class="wikitable" style
|style="background: #FBB;"|מתאבקת ששייכת ל-Raw
|-
|style="background: #BBF;"|מתאבקת ששייכת לסמאקדאון
|-
|style="background: silver;"|חברת היכל התהילה
|-
|style="background: #FFB;"|מתאבקת ששייכת ל-Impact Wrestling
|-
|style="background: #FFF;"|מתאבקת חופשייה
|-
|style="background: gold;"|זוכה
|}

{| class="wikitable sortable"
|-
! כניסה מספר
! כניסה
! מותג
! הדחה מספר
! הודחה על ידי
! זמן
! מספר הדחות
|- style="background: #BBF;"
| 1 || סשה בנקס || סמאקדאון || 3 || המלכה זלינה || 09:44 || 2
|- style="background: #FFF;"
| 2 || מלינה || חופשייה || 1 || סשה בנקס || 00:53 || 0
|- style="background: #FBB;"
| 3 || טמינה || Raw || 5 || נטליה || 16:41 || 0
|- style="background: #FFF;"
| 4 || קלי קלי || חופשייה || 2 || סשה בנקס || 01:05 || 0
|- style="background: #BBF;"
| 5 || אלייה || סמאקדאון || 10 || שארלוט פלייר || 22:50 || 0
|- style="background: #FBB;"
| 6 || ליב מורגן || Raw || 17 || ברי בלה || 37:20 || 0
|- style="background: #FBB;"
| 7 || המלכה זלינה || Raw || 9 || ריאה ריפלי || 17:25 || 1
|- style="background: #FBB;"
| 8 || ביאנקה בלאייר || Raw || 27 || שארלוט פלייר || 47:30 || 1
|- style="background: #FBB;"
| 9 || דנה ברוק || Raw || 4 || מישל מק'קול || 02:12 || 0
|- style="background: #FFF;"
| 10 || מישל מק'קול || חופשייה || 13 || מיקי ג'יימס || 20:50 || 1
|- style="background: #FFF;"
| 11 || סוניה דוויל || חופשייה || 7 || נעמי || 02:00 || 2
|- style="background: #BBF;"
| 12 || נטליה || סמאקדאון || 24 || ביאנקה בלאייר || 36:17 || 2
|- style="background: #FFF;"
| 13 || קמרון || חופשייה || 6 || סוניה דוויל || 00:51 || 0
|- style="background: #BBF;"
| 14 || נעמי || סמאקדאון || 11 || סוניה דוויל || 07:18 || 1
|- style="background: #FBB;"
| 15 || כרמלה || Raw || 8 || ריאה ריפלי || 00:50 || 0
|- style="background: #FBB;"
| 16 || ריאה ריפלי || Raw || 26 || שארלוט פלייר || 30:59 || 3
|- style="background: #BBF;"
| 17 || שארלוט פלייר || סמאקדאון || 29 || רונדה ראוזי || 31:23 || 5
|- style="background: silver;"
| 18 || אייבורי || היכל התהילה || 12 || ריאה ריפלי || 00:25 || 0
|- style="background: silver;"
| 19 || ברי בלה || היכל התהילה || 22 || רונדה ראוזי || 19:21 || 3
|- style="background: #FFB;"
| 20 || מיקי ג'יימס || Impact Wrestling || 18 || ליטה || 11:40 || 1
|- style="background: #FFF;"
| 21 || אלישה פוקס || חופשייה || 15 || ניקי בלה || 06:30 || 0
|- style="background: #FBB;"
| 22 || ניקי A.S.H. || Raw || 20 || רונדה ראוזי || 12:13 || 1
|- style="background: #FFF;"
| 23 || סאמר ריי || חופשייה || 14 || נטליה || 00:52 || 0
|- style="background: silver;"
| 24 || ניקי בלה || היכל התהילה || 21 || ברי בלה || 08:40 || 2
|- style="background: #FFF;"
| 25 || שרה לוגאן || חופשייה || 16 || ברי בלה וניקי בלה || 00:43 || 0
|- style="background: silver;"
| 26 || ליטה || היכל התהילה || 25 || שארלוט פלייר || 10:21 || 1
|- style="background: silver;"
| 27 || מייטי מולי || היכל התהילה || 19 || ניקי A.S.H. || 00:20 || 0
|- style="background: gold;"
| 28 || רונדה ראוזי || חופשייה || — || זוכה || 10:16 || 4
|- style="background: #BBF;"
| 29 || שוטצי || סמאקדאון || 23 || רונדה ראוזי || 02:56 || 0
|- style="background: #BBF;"
| 30 || שיינה בייזלר || סמאקדאון || 28 || שארלוט פלייר || 05:31 || 0
|}

===סדר הכניסות וההדחות בקרב הרויאל ראמבל של הגברים===

{|class="wikitable" style
|style="background: #FBB;"|מתאבק ששייך ל-Raw
|-
|style="background: #BBF;"|מתאבק ששייך לסמאקדאון
|-
|style="background: #FFF;"|מתאבק חופשי
|-
|style="background: gold;"|זוכה
|}

{| class="wikitable sortable"
|-
! כניסה מספר
! כניסה
! מותג
! הדחה מספר
! הודח על ידי
! זמן
! מספר הדחות
|- style="background: #FBB;"
| 1 || AJ סטיילס || Raw || 14 || מאדקאפ מוס || 29:06 || 6
|- style="background: #BBF;"
| 2 || שינסקה נקאמורה || סמאקדאון || 2 || AJ סטיילס || 05:51 || 0
|- style="background: #FBB;"
| 3 || אוסטין ת'יאורי || Raw || 11 || AJ סטיילס || 22:06 || 1
|- style="background: #FBB;"
| 4 || רוברט רוד || Raw || 1 || AJ סטיילס || 00:54 || 0
|- style="background: #BBF;"
| 5 || רידג' הולנד || סמאקדאון || 12 || AJ סטיילס || 19:11 || 1
|- style="background: #FBB;"
| 6 || מונטז פורד || Raw || 6 || אומוס || 09:10 || 0
|- style="background: #FBB;"
| 7 || דמיאן פריסט || Raw || 7 || אומוס || 11:04 || 0
|- style="background: #BBF;"
| 8 || סמי זיין || סמאקדאון || 4 || AJ סטיילס || 03:17 || 1
|- style="background: #FFF;"
| 9 || ג'וני נוקסוויל || חופשי || 3 || סמי זיין || 01:26 || 0
|- style="background: #FBB;"
| 10 || אנג'לו דוקינס || Raw || 5 || אומוס || 02:15 || 0
|- style="background: #FBB;"
| 11 || אומוס || Raw || 8 || AJ סטיילס, אוסטין ת'יאורי, רידג' הולנד, ריקושט, צ'אד גייבל ודומיניק מיסטריו || 04:24 || 3
|- style="background: #BBF;"
| 12 || ריקושט || סמאקדאון || 9 || האפי קורבין || 04:23 || 1
|- style="background: #FBB;"
| 13 || צ'אד גייבל || Raw || 13 || ריק בוגז || 08:18 || 1
|- style="background: #FBB;"
| 14 || דומיניק מיסטריו || Raw || 10 || האפי קורבין || 03:44 || 1
|- style="background: #BBF;"
| 15 || האפי קורבין || סמאקדאון || 17 || דרו מקינטייר || 10:47 || 3
|- style="background: #FBB;"
| 16 || דולף זיגלר || Raw || 20 || ריי מיסטריו ובאד באני || 20:46 || 0
|- style="background: #BBF;"
| 17 || שיימוס || סמאקדאון || 19 || באד באני || 17:55 || 0
|- style="background: #BBF;"
| 18 || ריק בוגז || סמאקדאון || 15 || האפי קורבין || 04:33 || 1
|- style="background: #BBF;"
| 19 || מאדקאפ מוס || סמאקדאון || 16 || דרו מקינטייר || 04:24 || 1
|- style="background: #FBB;"
| 20 || רידל || Raw || 27 || ברוק לסנר || 19:46 || 2
|- style="background: #BBF;"
| 21 || דרו מקינטייר || סמאקדאון || 29 || ברוק לסנר || 19:18 || 2
|- style="background: #FBB;"
| 22 || קווין אואנס || Raw || 22 || שיין מקמהן || 11:13 || 1
|- style="background: #FBB;"
| 23 || ריי מיסטריו || Raw || 21 || אוטיס || 09:05 || 1
|- style="background: #BBF;"
| 24 || קופי קינגסטון || סמאקדאון || 18 || קווין אואנס || 00:21 || 0
|- style="background: #FBB;"
| 25 || אוטיס || Raw || 24 || רידל ורנדי אורטון || 08:52 || 1
|- style="background: #FBB;"
| 26 || ביג אי || Raw || 23 || רידל ורנדי אורטון || 06:37 || 0
|- style="background: #FFF;"
| 27 || באד באני || חופשי || 26 || ברוק לסנר || 07:41 || 2
|- style="background: #FFF;"
| 28 || שיין מקמהן || חופשי || 28 || ברוק לסנר || 05:38 || 1
|- style="background: #FBB;"
| 29 || רנדי אורטון || Raw || 25 || ברוק לסנר || 02:21 || 2
|- style="background: gold;"
| 30 || ברוק לסנר || חופשי || — || זוכה || 02:32 || 5
|}

==קישורים חיצוניים==
* 

==ביאורים==

==הערות שוליים==

קטגוריה:אירועי שלם וצפה של ה-WWE בשנת 2022